Kentaro Oi

– Yaponiya siyasətçisi və vəkili. 1870 və 1880-ci illərdə Yaponiyada azadlıq və insan hüquqları hərəkatının fəal iştirakçısı olmuş, Meyci hökumətini tənqid etmişdir.

 Həyatı 
1843-cü ildə Yaponiyanın Buzen əyalətində (indiki Oita prefekturası) samuray ailəsində doğulmuşdur. 1860-cı illərdə Naqasaki və Edo şəhərlərində oxumuş, Kayseycoya daxil olaraq Rinşo Mistukuridən siyasi nəzəriyyələr, hüquq və iqtisadiyyat üzrə təhsil almışdır. Daha sonra Tokio Universitetinin sələfi olan Dayqaku Nankoda oxumuşdur.

 Siyasi fəaliyyəti 
1868-ci ildə baş verən Meyci islahatından sonra Taysuke İtaqaki və Eto Şinpey ilə qruplaşaraq milli assambleyanın yaradılması üçün hökumətə petisiya yollamışdır. Belə bir assembleyanın yaradılmasının tez olduğunu müdafiə edən bürokrat Hiroyuki Kato ilə debatından sonra məşhurlaşmışdır. 1876-cı ildə hökumətdəki işindən ayrılmışdır.

Oi 1882-ci ildə İtaqaki tərəfindən yaradılmış Liberal Partiyaya qoşulmuşdur. Partiyanın ekstremist qolunun iştirakçısı olan Oi hökumətə qarşı birbaşa hərəkətə keçməyi müdafiə etmişdir. O, 1884-cü idə Saytama prefekturasında baş verən kəndli üsyanı olan Çiçibu insidentində vacib rol oynamışdır. 1885-ci ildə Koreya islahat hərəkatında iştirak etdiyi üçün həbs olunmuş və 9 illik həbs cəzası almışdır. 1889-cu ildə konstitusiyanın qəbul edilməsindən sonra azadlığa çıxmışdır.

Oi Yaponiyada seçki hüquq üçün hərəkat başlatmışdır. Yaponiya parlamentinin Nümayəndələr palatasına seçilmişdir. Yenidən təşkil olunmuş Liberal Partiyanın kompromisçi siyasətini bəyənməmiş və 1892-ci ildə Asiya Liberal Partiyasını qurmağa qərar vermişdir. Seçki hüququnu, güclü xarici siyasəti və fermerlərin hüquqlarının qorunmasını müdafiə edən bu partiya 2 ay sonra fəaliyyətini dayandırmışdır. 1898-ci ildən sonra siyasi fəaliyyətini dayandırsa da, xeyriyyəçiliklə məşğul olmağa davam etmişdir. Fransız liberalizminin ideallarını və reaktsionist millətçiliyini müdafiə etdiyi üçün digər siyasətçilərdən uzaqlaşmışdır. Yazıçı kimi siyasət və iqtisadiyyat haqqında kitablar yazmışdır.

 İstinadlar 

 Ədəbiyyat 




Kateqoriya:Yaponiya siyasətçiləri